Here is a page extracted from Wikipedia that may contain CSS, HTML, and a lot of unformatted text.

Title: الخديوى اسماعيل
Content: الخديوى اسماعيل باشا (31 ديسمبر 1830 – 2 مارس 1895) حاكم مصر و السودان. خامس حكام مصر من اسرة محمد على. ابن ابراهيم باشا و حفيد محمد على باشا ، حكم من 19 يناير 1863 لغاية ما اتعزل سنة 1879. بعد ما كان والى اتلقب بلقب " خديوى " سنة 1867 ، و حصر وراثة العرش فى ولاده بس. فى عهده افتتحت قناة السويس للملاحه العالميه ، لكن ديونه و سياسته الماليه الوحشه ادت لعزله فى يونيه 1879 ، و اتنصب مكانه ابنه محمد توفيق خديوى على مصر. اتوفى فى الأستانه و اندفن فى مصر. اتبنت فى عهده دار الاوبرا المصريه و جنينة الحيوانات و امر ببنا مدينة الاسماعيليه سنة 1863 و اتسمت على اسمه. فى عصره اتمثلت اول مسرحيه فى مصر و مثل فيها اسحق نقاش و سليم نقاش. خلفه ابنه محمد توفيق.

التعليم فى عصره 
سمى عصر اسماعيل بعصر الاحياء فى التعليم والسبب فى انه اعاد احياء مشروعات محمد على انه كان فى بعثة الامراء اللى بعتها محمد علي لاوربا

وقعد فترة كبيرة فى فرنسا اتشبع فيها بالثقافة الاوربية وحب ان مصر تكون حتة من اوربا فاهتم بالتعليم وعمل اول مجلس نيابى فى مصر 1866 وكان اسمه مجلس شورى النواب وكان استشارى ارشادى

عمل فى اول حكمه رواج وازدهار اقتصادى وده خلاه يقدر يصرف على التعليم كويس

بدأ البداية الطبيعية لاحياء التعليم
 رجع ديوان المدارس
 ابتدا بالمدارس الابتدائية فالتجهيزية فالخصوصية
 اعتمد على العناصر الوطنية وببالخصوص 4 عناصر رفاعه الطهطاوى - على مبارك - يعقوب ارتين - محمد شريف باشا
فصل اسماعيل التعليم المدنى عن التعليم العسكرى

عمم اسماعيل التعليم فى المرحلة الاولى وطور الكتاتيب وحدثها وعمل ليها لايحة اسمها لايحة رجب سنة 1284هجرية

اهتم بتعليم البنات وعمل مدرسة اسمها(السنية) سنة 1873 تحت اشراف رفاعة الطهطاوى و كانت مدة الدراسة بيها 5 سنين اربع سنين دراسة عامة والسنة الخامسة دراسة اقتصاد

اهتم اسماعيل باعداد المدرس تحت اشراف على مبارك انشأ مدرسة ( المعلمين الناصرية) اللى هى دار العلوم دلوقتى

فى عهده كان بداية الاهتمام بالتعليم الازهرى اللى كان عشوائى قبل كده فحدد له مناهج ومقررات وامتحانات

بدأ اهتمام الشعب بالتعليم بعد ما كانو بيخافوا منه ايام محمد على لان ايام محمد على كان اللى بيتعلم بيدخل الجيش اجبارى لان المدارس كانت عسكرية ايام محمد على

وكمان لغى المدارس الداخلية وخلاها كلها مدنية عادية

اهم أحداث عهده 
 افتتاح قناة السويس
 عمل اول مجلس نيابى فى مصر 1866 وكان اسمه مجلس شورى النواب

أهم أعمال الخديو اسماعيل 
تجميل وتحديث القاهرة والاسكندرية
 أعمال واضحة من عصر الخديو لاسماعيل:
 تحديث واعادة تخطيط القاهرة والمدن الكبرى لكي تضاهي العواصم والمدن الأوروبية الكبيرة.
• ادخال أعمدة الانارة بالشوارع مستخدمة غاز الاستصباح (غاز الفحم)
• رصف طرق العاصمة والمدن الكبرى) ومنها طريق الهرم وشارع عبد العزيز) اللى افتتح تمهيدا لزيارة السلطان عبد العزيز!
• مد أنابيب الميه ، للشرب والأغراض التانيه.
• ادخل مظاهر الحياة الاجتماعية الحضرية الحديثة ؛
 الزي ، البدلة الاستانبولي ، لتنافس الجبة والقفطان.
 الركايب ، عربة الخيل ال "كوبيل"- Cupé ، بدلا من البغال!
• التوسع فى انشاء الحدائق العامة مثل جنينة الأورمان وجنينة الأسماك وجنينة الأزبكية بالقاهرة، وجنينة الشلالات بالاسكندرية.

زوجاته ومستولداته وأبناؤه

شوف 
 اسرة محمد على
 محافظة الاسماعيليه
 حكام عيلة محمد على باشا
 افراح الأنجال

مواليد 1830
وفيات 1895
اسرة محمد على
حكام مصر
تاريخ مصر العلويه
مصريين البانيين
واخد لقب سير
مصر فى عهد اسماعيل